**OFERTA DE FORMARE**

**PSIHOPEDAGOGICĂ ÎN VEDEREA CERTIFICĂRII COMPETENŢELOR**

**PENTRU PROFESIA DIDACTICĂ**

***Pentru studenții de anul I***

**Anul universitar 2019-2020, Nivelul I, curs universitar**

Departamentul pentru Pregătirea Personalului Didactic (D.P.P.D), este specializat să asigure formarea psihopedagogică şi metodică a studenţilor şi absolvenţilor de învăţământ superior care optează pentru profesia didactică.

Conform Ordinului MEN nr. 3850/02.05.2017, art.1 absolvenţii de studii universitare care au acumulat un minimum de 30 de credite transferabile din programul de formare psihopedagogică, corespunzător nivelului I de certificare pentru profesia didactică, obţin certificatul de absolvire, nivelul I (iniţial), care le acordă dreptul să ocupe posturi didactice în învăţământul preuniversitar (antepreșcolar, preşcolar, primar şi gimnazial).

În anul universitar 2019-2020, D.P.P.D., ca departament de specialitate cu profil psihopedagogic, continuă organizarea programului de formare psihopedagogică în vederea certificării competenţelor pentru profesia didactică la nivelul I, în regim universitar cu durata de **3 ani** (în paralel cu studiile de licență).

Perioada de înscriere:

Etapa I : în perioada de confirmare la facultate – la secretariat facultăți

Etapa II: 01.10.2019-15.10.2019 – la secretariat DPPD

Ultima etapă în vederea înmatriculării o constituie **interviul de admitere** (pe baza scrisorii de motivație) – în primele 2 săptămâni de activitate didactică (01.10.2019-15.10.2019)

După interviu, studenții admiși vor încheia contract cu DPPD din cadrul Facultății de Științe Politice.

Drepturile şi obligaţiile studentului (cursantului) precum şi raporturile acestuia cu universitatea se stabilesc prin contractul de studii încheiat cu instituţia academică.

Taxele de studii (numai pentru studenţii cu taxă) se plătesc în 4 rate conform contractelor caree se vor încheia cu D.P.P.D.

Disciplinele promovate pe parcursul studiilor universitare cu credite obţinute anterior în cadrul programului de formare psihopedagogică, se recunosc, conform principiilor de transfer, recunoaştere şi acumulare a creditelor de studiu, pe baza foii matricole şi a unei cereri adresate conducerii departamentului, în perioada 01.10.2019-15.10.2019.

Programul de formare psihopedagogică se finalizează cu examen de absolvire a nivelului I de certificare, examen care constă în elaborarea şi susţinerea unui portofoliu didactic. Portofoliul didactic este un pachet de documente care reflectă sintetic nivelul şi calitatea competenţelor dobândite de absolvenţi prin parcurgerea programului psihopedagogic.

Absolvenţilor programului de formare psihopedagogică li se eliberează certificat de absolvire a nivelului I de certificare pentru profesia didactică, pe baza cărora au dreptul să funcţioneze ca profesori în învăţământul preuniversitar (antepreșcolar, preşcolar, primar şi gimnazial), în specialitatea prevăzută de diploma de licenţă sau, după caz, diploma de absolvire a studiilor universitare.